PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ৩১ জুলাই, ২০২০
ডঃ হর্ষ বর্ধন কোভিড-১৯ সংক্রান্ত মন্ত্রী গোষ্ঠীর ১৯তম বৈঠকে পৌরহিত্য করলেন; দেশে গত ২৪ ঘন্টায় রেকর্ড সংখ্যক ৬ লক্ষ ৪২ হাজার ৫৮৮টি নমুনা পরীক্ষা হয়েছে
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ ভিডিও কনফারেন্সে কোভিড-১৯ সংক্রান্ত উচ্চ স্তরীয় মন্ত্রী গোষ্ঠীর ১৯তম বৈঠকে পৌরহিত্য করেন। বৈঠকে তিনি জানান, ভারত করোনায় সুস্থতার দিক থেকে ১০ লক্ষের মাইল ফলক অতিক্রম করেছে। এর ফলে, সুস্থতার হার বেড়ে হয়েছে ৬৪.৫৪ শতাংশ। সুস্থতার হার ক্রমাগত বৃদ্ধি পাওয়ায় চিকিৎসাধীন রোগীর সংখ্যা ৩৩.২৭ শতাংশ বা নিশ্চিতভাবে করোনায় আক্রান্তদের প্রায় এক-তৃতীয়াংশ। ভারতে করোনায় মৃত্যু হার নিরন্তর কমছে। বর্তমানে এই হার ২.১৮ শতাংশ, যা বিশ্বের মধ্যে তুলনামূলকভাবে কম। ডঃ হর্ষ বর্ধন আরও জানান, নিশ্চিতভাবে করোনায় আক্রান্তদের মধ্যে মাত্র ০.২৮ শতাংশ রোগী ভেন্টিলেটরে, ১.৬১ শতাংশ রোগী আইসিইউ-তে এবং ২.৩২ শতাংশ রোগী অক্সিজেন সাপোর্টে রয়েছেন। দেশে সরকারি ও বেসরকারি মিলিয়ে আজ পর্যন্ত নমুনা পরীক্ষাগারের সংখ্যা ১ হাজার ৩৩১। দেশে গত ২৪ ঘন্টায় রেকর্ড সংখ্যক ৬ লক্ষ ৪২ হাজার ৫৮৮টি নমুনা পরীক্ষা হয়েছে। এর ফলে, নমুনা পরীক্ষার সংখ্যা বেড়ে ১ কোটি ৮৮ লক্ষ ছাড়িয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1642567 – এই লিঙ্কে ক্লিক করুন।
শিল্পের প্রয়োজনে ঋণ সহায়তা ব্যবস্থায় পুনর্গঠনের জন্য আরবিআই-এর সঙ্গে সরকার নিরন্তর কাজ করে চলেছে : অর্থমন্ত্রী শ্রীমতী নির্মলা সীতারমন
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ বলেছেন, কোভিড-১৯-এর দরুণ সমস্ত ক্ষেত্রে যে বিরূপ প্রভাব পড়েছে তার প্রেক্ষিতে শিল্পের প্রয়োজনে ঋণ পুনর্গঠনের বিষয়টিতে সরকার রিজার্ভ ব্যাঙ্ক -এর সঙ্গে নিরন্তর যোগাযোগ বজায় রেখে চলেছে। বণিকসভা ফিকির জাতীয় কার্যনির্বাহী কমিটি বৈঠকে ভাষণ দিতে গিয়ে শ্রীমতী সীতারমন বলেন, “ঋণ সহায়তা ব্যবস্থার পুনর্গঠনে সর্বাধিক গুরুত্ব দেওয়া হচ্ছে। অর্থ মন্ত্রক এই বিষয়টিতে আরবিআই-এর সঙ্গে সক্রিয় যোগাযোগ বজায় রেখে চলেছে। নৈতিকভাবে শিল্পের প্রয়োজনে ঋণ সহায়তার পুনর্গঠনে আশু ব্যবস্থা গ্রহণ করা হচ্ছে।”
বিস্তারিত বিবরণের জন্য https://pib.gov.in/PressReleasePage.aspx?PRID=1642579 – এই লিঙ্কে ক্লিক করুন।
কোভিড-১৯ এ কোল ইন্ডিয়া সংস্থার কোনও কর্মীর মৃত্যু হলে তাকে দুর্ঘটনাবশত বলে গণ্য করা হবে : শ্রী প্রহ্লাদ যোশী
রাষ্ট্রায়ত্ত কোল ইন্ডিয়ার কোনও কর্মীর করোনা মহামারীর কারণে মৃত্যু হলে, তাকে দুর্ঘটনাবশত মৃত্যু হিসাবে গণ্য করা হবে। এমনকি, কর্তব্যরত অবস্থায় কোনও কর্মীর মৃত্যু হলে, সংশ্লিষ্ট কর্মী দুর্ঘটনাবশত মৃত্যুর কারণে যে সমস্ত আর্থিক সুযোগ-সুবিধা পেয়ে থাকেন, তা তাঁর নিকট একজনকে দেওয়া হবে। ঝাড়খন্ডে একদিনের সফরে গিয়ে সংবাদমাধ্যমের সঙ্গে কথা বলার সময় কেন্দ্রীয় কয়লা শ্রী প্রহ্লাদ যোশী একথা জানান।
বিস্তারিত বিবরণের জন্য https://pib.gov.in/PressReleasePage.aspx?PRID=1642415 – এই লিঙ্কে ক্লিক করুন।
এমইআইএস সংক্রান্ত বিষয়গুলির দ্রুত নিষ্পত্তিতে বাণিজ্য মন্ত্রক নিরন্তর কাজ করে চলেছে : শ্রী গোয়েল
আত্মনির্ভর ভারত গঠনের জন্য সহজে ব্যবসা-বাণিজ্যের অনুকূল পরিবেশ গড়ে তোলা নিয়ে ভারতীয় শিল্প মহাসংঘ সিআইআই-এর জাতীয় স্তরের ডিজিটাল সম্মেলনের উদ্বোধন করে মন্ত্রী জানান, নতুন শিল্প গঠনের ক্ষেত্রে ছাড়পত্র সংগ্রহের জন্য এক জানালা ব্যবস্থা শীঘ্রই কার্যকর করা হবে। তিনি শিল্প সংস্থা ও সরকারকে অংশীদার হিসাবে কাজ করার আহ্বান জানিয়ে কর প্রতারক এবং কর বিধিভঙ্গকারীদের চিহ্নিতকরণের জন্য সরকারকে সাহায্য করতে শিল্প সংস্থাগুলিকে আরও সক্রিয় ভূমিকা পালনের আহ্বান জানান। কোভিড সঙ্কটের সময় দেশের পরিষেবা ক্ষেত্র সারা বিশ্ব জুড়ে গ্রাহকদের পরিষেবা পৌঁছে দিয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1642353 – এই লিঙ্কে ক্লিক করুন।
সিএসআইআর – এর উদ্ভাবিত কোভিড-১৯ সংক্রান্ত প্রযুক্তি ও সামগ্রীর বিবরণ সম্বলিত ছোট পুস্তিকা প্রকাশ করলেন ডঃ হর্ষ বর্ধন
কেন্দ্রীয় বিজ্ঞান ও প্রযুক্তি তথা ভূ-বিজ্ঞান মন্ত্রী ডঃ হর্ষ বর্ধন জানিয়েছেন, জৈব প্রযুক্তি দপ্তর এবং সিএসআইআর – এর বিজ্ঞানীরা ১ হাজারেরও বেশি সার্স-কভ-২ ভাইরাল জেনোমস্ – এর মধ্যে সংযোগসূত্র স্থাপন করেছেন। বিজ্ঞানীদের এই প্রয়াস ভাইরাস উপাদানগুলির জিনগত বৈশিষ্ট্যের সঙ্গে অন্য ভাইরাসের জিনগত বৈশিষ্ট্যের মধ্যে সংযোগ স্থাপনের এই প্রয়াস দেশের মধ্যে সবচেয়ে বড় প্রচেষ্টা হয়ে উঠেছে। বিজ্ঞানীদের এই প্রয়াস ভাইরাস ঘটিত অসুখের উপযুক্ত চিকিৎসা, প্রয়োজনীয় ওষুধ ও টিকা উদ্ভাবনে সাহায্য করবে। ডঃ হর্ষ বর্ধন সিএসআইআর – এর উদ্ভাবিত কোভিড-১৯ সংক্রান্ত প্রযুক্তি ও সামগ্রীর বিবরণ সম্বলিত এক পুস্তিকা প্রকাশ করে ভাষণ দিচ্ছিলেন।
বিস্তারিত বিবরণের জন্য https://pib.gov.in/PressReleasePage.aspx?PRID=1642423 – এই লিঙ্কে ক্লিক করুন।
খরিফ শস্য চাষের এলাকা গত বছরের তুলনায় ১৩.৯২ শতাংশ বেড়েছে
কোভিড-১৯ মহামারীর সময় তৃণমূল স্তরে কৃষক ও কৃষি কাজে সহায়তার জন্য কেন্দ্রীয় কৃষি, সহযোগিতা ও কৃষক কল্যাণ দপ্তর একাধিক উদ্যোগ নিচ্ছে। খরিফ শস্য চাষাবাদের ক্ষেত্রে এ বছর লক্ষ্যণীয় অগ্রগতি ঘটেছে। আজ পর্যন্ত খরিফ শস্য চাষের এলাকা দাঁড়িয়েছে ৮ কোটি ৮২ লক্ষ ১৮ হাজার হেক্টর, যা গত বছরের ৭ কোটি ৭৪ লক্ষ ৩৮ হাজার হেক্টরের তুলনায় ১৩.৯২ শতাংশ বেশি। খরিফ শস্য চাষের ক্ষেত্রে সারা দেশে কোভিড-১৯ এর কোনও প্রভাব পড়েনি বলে জানা গেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1642607 – এই লিঙ্কে ক্লিক করুন।
কোভিড-১৯-এর বিরুদ্ধে লড়াইয়ে কেরল সরকারকে সাহায্য করছে ফার্টিলাইজার্স অ্যান্ড কেমিক্যালস ত্রিভাঙ্কোড় লিমিটেড
কেন্দ্রীয় রসায়ন ও সার মন্ত্রকের অধীন রাষ্ট্রায়ত্ত সংস্থা ফার্টিলাইজার্স অ্যান্ড কেমিল্যাস ত্রিভাঙ্কোড় লিমিটেড  কোভিড-১৯-এর বিরুদ্ধে লড়াইয়ে কেরল সরকারকে সাহায্য করছে। রাষ্ট্রায়ত্ত এই সংস্থাটির পক্ষ থেকে ইলোরে যে অডিটরিয়াম হলটি রয়েছে সেটিকে ১০০ শয্যার কোভিড ফার্স্ট-লাইন চিকিৎসাকেন্দ্র হিসেবে ব্যবহারের জন্য ইলোর পুরসভাকে হস্তান্তরিত করেছে। এছাড়াও সংস্থাটির পক্ষ থেকে কর্পোরেট সামাজিক দায়বদ্ধতার অঙ্গ হিসেবে ওই কোভিড চিকিৎসার কেন্দ্রের জন্য রোগীশয্যা, গদিবিশিষ্ট শয়নসামগ্রী প্রভৃতি সরবরাহ করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1642570 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• কেরল : রাজ্য সরকার বেসরকারি হাসপাতালগুলিতে কোভিড চিকিৎসার নীতি-নির্দেশিকা জারি করেছে। যে সমস্ত ব্যক্তি রাজ্যের করুণা কর্মসূচির সদস্য নন, বা অন্য কোনও স্বাস্থ্য বিমার সুফলভোগী নন, তাঁদের কোভিড চিকিৎসার জন্য পুরো খরচ নিজের পকেট থেকেই বহন করতে হবে। রাজ্যে আজ আরও ২ জনের করোনায় মৃত্যুর খবর মিলেছে। গতকাল আরও ৫০৬ জনের সংক্রমণের খবর মেলায় রাজ্যে ১০ হাজার ৫৬ জন রোগী চিকিৎসাধীন রয়েছেন।
• তামিলনাডু : রাজ্যে লকডাউনের মেয়াদ আগামী ৩০শে অগাস্ট পর্যন্ত বাড়ানো হলেও কিছু কিছু ক্ষেত্রে নিষেধাজ্ঞা শিথিল করা হয়েছে। এদিকে রাজ্যে গতকাল আরও ৯৭ জনের মৃত্যুর খবর মেলায় করোনায় মৃতের সংখ্যা বেড়ে হয়েছে ৩ হাজার ৮৩৮। আক্রান্তের সংখ্যা প্রায় ২ লক্ষ ৪০ হাজার। নিশ্চিতভাবে করোনায় আক্রান্ত হয়েছে ৫৭ হাজার ৯৬২ জন।
• কর্ণাটক : রাজ্যের মুখ্যমন্ত্রী ও স্বরাষ্ট্র মন্ত্রী কোভিড-১৯ পরিস্থিতি নিয়ে আলোচনার জন্য রাজ্যপালের সঙ্গে বৈঠক করেন। বৈঠকে করোনা সংক্রমণ নিয়ন্ত্রণে যে সমস্ত পদক্ষেপ গ্রহণ করা হয়েছে। সে সম্পর্কে রাজ্যপালকে জানানো হয়। এই প্রেক্ষিতে রাজ্যপাল নমুনা পরীক্ষার হার বাড়ানোর জন্য মুখ্যমন্ত্রীকে পরামর্শ দিয়েছেন। তৃতীয় পর্যায়ের আনলক সংক্রান্ত নীতি-নির্দেশিকাগুলি আগামীকাল থেকে রাজ্যে কার্যকর হছে। এদিকে গতকাল আরও ৮২ জনের মৃত্যুর খবর মেলায় করোনায় মৃতের সংখ্যা বেড়ে ২ হাজার ২৩০ হয়েছে। আক্রান্তের সংখ্যা ১ লক্ষ ১৮ হাজার ছাড়িয়েছে। নিশ্চিতভাবে করোনায় আক্রান্তের সংখ্যা ৬৯ হাজার ৭০০ জন।
• অন্ধ্রপ্রদেশ : রাজ্যে ১০৮ জন অ্যাম্বুলেন্স কর্মীর মধ্যে ৬১ জনের নমুনা পরীক্ষায় ভাইরাসের উপস্থিতির প্রমাণ মিলেছে। রাজ্যে করোনায় আক্রান্তের সংখ্যা ১ লক্ষ ৩০ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ৬৯ হাজার ২৫২ জন। মৃত্যু হয়েছে ১ হাজার ২৮১ জনের।
• তেলেঙ্গানা : রাজ্যে গত ২৪ ঘন্টায় আরও ১৪ জনের মৃত্যুর খবর মেলায় করোনায় মৃতের সংখ্যা বেড়ে ৫১৯ হয়েছে। এখনও পর্যন্ত আক্রান্তের সংখ্যা ৬২ হাজার ৭০৩। নিশ্চিতভাবে করোনায় আক্রান্ত হয়েছেন ১৬ হাজার ৭৯৬।
• পাঞ্জাব : রাজ্যে ক্রমবর্ধমান সংক্রমণ ও মৃত্যুর মধ্যে রাজ্যের মুখ্যমন্ত্রী জানিয়েছেন, যাঁদের প্লাজমার প্রয়োজন রয়েছে, তাঁদের সম্পূর্ণ নিখরচায় রাজ্যের পক্ষ থেকে প্লাজমা সরবরাহ করা হবে। স্বাস্থ্য দপ্তরকে নির্দেশ দিয়ে মুখ্যমন্ত্রী বলেছেন, প্লাজমা থেরাপির জন্য যেন কোনও রকম মাশুল ধার্য করা না হয় এবং কোনও ব্যক্তিকেই যেন প্লাজমা ক্রয় বা বিক্রয় করতে না হয়।
• হরিয়ানা : কোভিড-১৯ সংক্রমণের বিষয়টি বিবেচনায় রেখে রাজ্য নারী ও শিশু কল্যাণ দপ্তর অস্থায়ী আবাসগুলিতে আশ্রয় নেওয়া ফেরৎ প্রবাসী শ্রমিকদের জন্য নিয়মিত প্রাণয়ম ও যোগ কর্মসূচির আয়োজন করা হচ্ছে। এমনকি, প্রবাসী শ্রমিক ও শিশুদের বিনামূল্যে মাস্ক, কাগজের ন্যাপকিন, স্যানিটাইজার, সাবান প্রভৃতি সরবরাহ করা হচ্ছে।
• মহারাষ্ট্র : রাজ্যে বৃহস্পতিবার আরও ১১ হাজার ১৪৭ জনের সংক্রমণের খবর মেলায় করোনায় আক্রান্তের সংখ্যা ৪ লক্ষ ১১ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ১ লক্ষ ৪৮ হাজার। গত ২৪ ঘন্টায় সুস্থ হয়েছেন ৮ হাজার ৮৬০ জন। মহানগরী মুম্বাইতে নিশ্চিতভাবে করোনায় আক্রান্তের সংখ্যা ২০ হাজার ১৫৮।
• গুজরাট : রাজ্যে গত ২৪ ঘন্টায় আরও ১ হাজার ১৫৯ জনের আক্রান্তের খবর মেলায় সংক্রমিত ব্যক্তির সংখ্যা ৬০ হাজার ছাড়িয়েছে। সুস্থ হয়েছেন ৪৪ হাজার ৭৪ জন। নিশ্চিতভাবে করোনায় আক্রান্তের সংখ্যা ১৩ হাজার ৭৯৩। সুস্থতার হার বেড়ে দাঁড়িয়েছে ৭৩.১১ শতাংশ।
• রাজস্থান : রাজ্যের মুখ্যমন্ত্রী জানিয়েছেন, আগামীকাল থেকে সমস্ত ধর্মীয় স্থান খুলে দেওয়া হবে। এই মর্মে স্বরাষ্ট্র দপ্তরের পক্ষ থেকে প্রয়োজনীয় নীতি-নির্দেশিকা জারি করা হবে। রাজ্যে নিশ্চিতভাবে করোনায় আক্রান্তের সংখ্যা ১১ হাজার ৩১৯।
• মধ্যপ্রদেশ : রাজ্যে গতকাল আরও ৮৩৪ জনের সংক্রমণের খবর মেলায় আক্রান্তের সংখ্যা বেড়ে ৩০ হাজার ৯৬৮ হয়েছে।
• ছত্তিশগড় : রাজ্যে আরও ২৫৬ জনের সংক্রমণের খবর মেলায় করোনায় আক্রান্তের সংখ্যা বেড়ে ৮ হাজার ৮৫৬ হয়েছে। নিশ্চিতভাবে করোনায় আক্রান্তের সংখ্যা ২ হাজার ৮৮৪ জন।
CG/BD/SB
(Visitor Counter : 145